kardosdrur/scandi-wiki huggingface dataset:
Arnannguaq Høegh

Arnannguaq Høegh (født 1956 i Qaqortoq, død 15. oktober 2020 i Nuuk) var en grønlandsk billedkunstner. Arnannguaq Høegh var især kendt for sine grafiske værker, men hun udtrykte sig også gennem skulptur og i det abstrakte maleri.

Høegh var uddannet på Graphic Workshop, Cape Dorset i 1976 og på Nova Scotia College of Art and Design, derudover havde hun uddannelse fra Kunstpædagogisk Skole på Københavns Kunstakademi 1982-1985.
Høegh var fra 1991 til sin død leder af Grønlands Kunstskole i Nuuk. Hun var medlem af kunstnergruppen Kimik.

Referencer

Litteratur 
 Camilla Augustinus: Grønlandske nutidskunstnere, Dansk-Grønlandsk Kulturfond, 2004
 Jørgen Trondhjem: 100 års grønlandsk billedkunst, Turbine 2011
 Kimik, Ukiot 20 år, red. Tupaarnaq Rosing Olsen, 2016, Milik Publishing
 Bodil Kaalund: Grønlandsk Kunst, Gyldendal, 3. udgave. 2011

Kunstnere fra Grønland
Grafik
Dagenham & Redbridge F.C.

Dagenham & Redbridge Football Club (Engelsk udtale: / d æ ɡ ən əm   ...   R ɛ D B r ɪ dʒ /), ofte kendt blot som Dagenham og forkortet Dag & Red, er en professionel fodboldklub med base i Dagenham, London, England.

Klubben blev dannet i 1992 gennem en fusion mellem Redbridge Forest (der selv var dannet som følge af fusioner mellem Ilford, Leytonstone og Walthamstow Avenue) og Dagenham. Klubbens traditionelle farver er røde og blå, for at repræsentere de fusionerede hold.

Holdet spiller i National League, den femte bedste række i det engelske fodboldligaasystem og klubbens kælenavn er the Daggers.

Holdet

Spillerne

Nuværende personale 
Opdateret 4. november 2017

Managere 
Dagenham & Redbridge har haft seks forskellige managere siden etableringen i 1992.

Referencer

Eksterne henvisninger 

 
 historicalkits.co.uk

Fodboldklubber i London
Fodboldklubber i England
Etableret i 1992
Pages with unreviewed translations
Jessie Kleemann

Jessie Kleemann (født 6. november 1959) er en grønlandsk-dansk billedkunstner og forfatter.
Jessie Kleemann er uddannet grafiker, fra 1978-79 var hun elev ved Tuukkaq teateret i Fjaltring. 1984-91 var Kleemann leder af Kunstskolen i Nuuk. Kleemann har også arbejdet med TV og medier, og stod bag Grønlands første kunstvideo.
Hun havde sin første store soloudstilling i Nuuk i 1988. I 1989 opførte hun, instrueret af Peter Steen Märta Tikkanens roman Århundredets kærlighedshistorie. Arbejdet med dette stykke gjorde det klart for Kleemann, at det først og fremmest var hendes egen krop, der var hendes materiale.
Kleemann er en internationalt anerkendt performancekunstner, som har optrådt verden over, og især i arktiske sammenhænge. I sine ofte meget udfordrende performances bruger Kleemann grønlandske symboler, mytologier og materialer - lige fra sælspæk til masker - men også materialer som tyll - til at arbejde med temaer som f.eks. udstødelse.
I 1997 debuterede Kleemann som digter med samlingen Taallat. Kleemann skriver både på dansk, grønlandsk og engelsk, og ofte lader hun de tre sprog interagere .

Udgivelser og værker 
 1988 Kinaasunga, (Jessie Kleemann, Ebbe Quist, Aqqa K Lynge), videoperformance
 1997, Tallat, Digte Poems, Fisker & Schou, 1997
 2012 Sassuma Arnaa, (Jessie Kleemann, Iben Mondrup, Niels Lyngsø), videopoem
 2015 Reconciliation (Jessie Kleemann, Ivalo Frank.), videoperformance
 2015 Homage to Soil for Scoresbysund

Udvalgte udstillinger 
 2012 ASSAK, separatudstilling, Aarhus Kunstbygning
 2012 Liverpool Biennial, City States, England
 2014 The Pleasure of negative Emotions, KNIPSU Gallery, Bergen (gruppeudstilling)
 2015 Katuaq, Nuuk, tekstbaseret udstilling
 2016 Without Boundaries: Visual Conversations, Anchorage Museum (gruppeudstilling)

Referencer

Kilder og eksterne henvisninger 
 Camilla Augustinus: Grønlandske nutidskunstnere, Dansk Grønlands Kulturfond, 2004
 Bodil Kaalund: Grønlandsk Kunst, Gyldendal, 3. udgave. 2011
 Jessie Kleemann:Taallat = Digte = Poems,Fisker & Schou, 1997
 Jessie Kleemann: bidrag til Min Barndom i Grønland, L&R, 2016
 Jessie Kleemann: bidrag til KLIMA/Climate nordisk lyrik/nordic poetry 1984-1994, Transit Produktion,1994
 Cooper & Gorpfer(ed): The Weather Diaries, Nordic Fashion Biennale 2004, The Nordic House, Iceland & SEEK AB, Sweden
 Iben Mondrup (red) Qivittoq, Kunstnermonografi om Jessie Kleemann, Hurricane Publ. 2012
 Jørgen Trondhjem: 100 års grønlandsk billedkunst, Turbine 2011

Billedkunstnere fra Grønland
Personer i Kraks Blå Bog
Forfattere fra Grønland
Theo van Duivenbode

Theodorus “Theo” van Duivenbode (født 1. november 1943 i Amsterdam, Holland) er en hollandsk tidligere fodboldspiller (venstre back).

Van Duivenbode spillede fem kampe for Hollands landshold, som han debuterede for 4. september 1968 i en VM-kvalifikationskamp mod Luxembourg. Hans sidste landskamp var en EM-kvalifikationskamp mod Jugoslavien 11. oktober 1970.

På klubplan spillede van Duivenbode hele sin karriere i hjemlandet, hvor han repræsenterede først AFC Ajax og senere Feyenoord og Haarlem. Han vandt tre hollandske mesterskaber med Ajax og to med Feyenoord, mens det med Feyenoord også blev til sejr i Mesterholdenes Europa Cup i 1970. Her spillede han hele kampen i finalesejren over Celtic.

Titler 
Æresdivisionen
 1966, 1967 og 1968 med Ajax
 1969 og 1971 med Feyenoord

KNVB Cup
 1967 med Ajax

Mesterholdenes Europa Cup
 1970 med Feyenoord

Intercontinental Cup
 1970 med Feyenoord

Referencer

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra Feyenoord Rotterdam
Personer fra Amsterdam
Martijn Reuser

Martijn Franciscus Reuser (født 1. februar 1975 i Amsterdam, Holland) er en hollandsk tidligere fodboldspiller (midtbane), der spillede én kamp for Hollands landshold, en venskabskamp mod Ghana i oktober 1998.

På klubplan spillede Reuser i hjemlandet hos blandt andet Ajax, RKC Waalwijk og Willem II, og tilbagte også et par år i England hos Ipswich Town. Han spillede 50 Premier League-kampe i sin tid hos Ipswich. Hos Ajax var han med til at vinde fire hollandske mesterskaber og én pokaltitel.

Titler 
Æresdivisionen
 1994, 1995, 1996 og 1998 med Ajax

KNVB Cup
 1998 med Ajax

Johan Cruijff Schaal
 1995 med Ajax

Intercontinental Cup
 1995 med Ajax

Referencer

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra Willem II Tilburg
Fodboldspillere fra NAC Breda
Fodboldspillere fra SBV Vitesse
Fodboldspillere fra RKC Waalwijk
Fodboldspillere fra Ipswich Town F.C.
Personer fra Amsterdam
Barry van Galen

Bart ”Barry” van Galen (født 4. april 1970 i Haarlem, Holland) er en hollandsk tidligere fodboldspiller (midtbane), der spillede én kamp for Hollands landshold, en VM-kvalifikationskamp mod Andorra i oktober 2004.

På klubplan spillede van Galen hele sin karriere i hjemlandet, hvor han blandt andet tilbragte ni sæsoner hos AZ og tre år hos Roda.

Referencer

Eksterne henvisninger 

Fodboldspillere fra Holland
Fodboldspillere fra Roda JC
Fodboldspillere fra AZ Alkmaar
Fodboldspillere fra NAC Breda
Personer fra Haarlem
Ferdi Vierklau

Ferdinand ”Ferdi” Rudols Marcel Vierklau (født 1. april 1973 i Bilthoven, Holland) er en hollandsk tidligere fodboldspiller (højre back).

Vierklau spillede to kampe for det hollandske landshold i perioden 1996-97. På klubplan spillede han i hjemlandet hos Ajax, Utrecht og Vitesse, ligesom han havde et ophold hos spanske Tenerife. Han vandt det hollandske mesterskab med Ajax i 2002.

Titler 
Æresdivisionen
 2002 med Ajax

KNVB Cup
 1999 og 2002 med Ajax

Referencer

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra SBV Vitesse
Fodboldspillere fra FC Utrecht
Fodboldspillere fra CD Tenerife
Gerard Kerkum

Gerardus ”Gerard” Gosewinus Kerkum (17. december 1930 - 26. maj 2018) var en hollandsk fodboldspiller (forsvarer).
Kerkum spillede hele sin karriere, fra 1951 til 1965, hos Feyenoord i sin fødeby. Her var han med til at vinde tre hollandske mesterskaber og én pokaltitel. Han var i mange år desuden klubbens anfører.

For det hollandske landshold spillede Kerkum én kamp, en venskabskamp mod Schweiz 18. maj 1960.

Titler 
Æresdivisionen
 1961, 1962 og 1965 med Feyenoord

KNVB Cup
 1965 med Feyenoord

Referencer

Eksterne henvisninger 

Fodboldspillere fra Holland
Fodboldspillere fra Feyenoord Rotterdam
Personer fra Rotterdam
Nicky Hofs

Nicky Hofs (født 17. maj 1983 i Arnhem, Holland) er en hollandsk tidligere fodboldspiller (offensiv midtbane), der spillede én kamp for Hollands landshold, en venskabskamp mod Ecuador i marts 2006.

På klubplan spillede Hofs størstedelen af sin karriere hos Vitesse i sin fødeby. Han havde dog også ophold hos Feyenoord, Willem II samt hos cypriotiske AEL Limassol. Han vandt den hollandske pokaltitel med Feyenoord i 2008.

Titler 
KNVB Cup
 2008 med Feyenoord

Referencer

Eksterne henvisninger 

Fodboldspillere fra Holland
Fodboldspillere fra SBV Vitesse
Fodboldspillere fra Feyenoord Rotterdam
Fodboldspillere fra Willem II Tilburg
Personer fra Arnhem
Franck Queudrue

Franck Queudrue (født 27. august 1978 i Paris, Frankrig) er en fransk tidligere fodboldspiller (venstre back).
Queudrue startede sin karriere i hjemlandet hos RC Lens, hvor han spillede i perioden 1997-2001. Han tilbragte efterfølgende fem sæsoner hos Middlesbrough i England. Her var han med til at vinde den engelske Liga Cup i 2004, og var også med på holdet der nåede finalen i UEFA Cuppen i 2006, der dog blev tabt 0-4 til spanske Sevilla F.C.

Efter også at have repræsenteret Fulham, Birmingham City og Colchester United i England vendte Queudrue hjem til fransk fodbold i 2010. Han stoppede karrieren i 2013.

Titler 
Football League Cup
 2004 med Middlesbrough

Referencer

Eksterne henvisninger 

Fodboldspillere fra Frankrig
Fodboldspillere fra Colchester United F.C.
Fodboldspillere fra Middlesbrough F.C.
Fodboldspillere fra Birmingham City F.C.
Fodboldspillere fra Fulham F.C.
Fodboldspillere fra RC Lens
Fodboldspillere fra Red Star F.C.
Personer fra Paris
Pambos Pittas

Charalambos “Pambos” Pittas (født 27. juli 1966 i Limassol, Cypern) er en cypriotisk tidligere fodboldspiller (forsvarer).
Pambos spillede hele 82 kampe for det cypriotiske landshold, som han debuterede for i januar 1987 i en EM-kvalifikationskamp mod Grækenland. Hans sidste landskamp var en EM-kvalifikationskamp mod Spanien i september 1999.

På klubplan tilbragte Pittas hele sin karriere i hjembyen Limassol, hvor han repræsenterede først Apollon i 16 år, og efterfølgende AEL i tre. Han vandt to cypriotiske mesterskaber med Apollon.

Titler 
Cypriotisk mesterskab
 1991 og 1994 med Apollon Limassol

Cypriotisk pokal
 1992 og 2001 med Apollon Limassol

Referencer

Eksterne henvisninger 

Fodboldspillere fra Cypern
Fodboldspillere fra Apollon Limassol FC
Constantinos Charalambidis

Constantinos Charalambidis (født 25. juli 1981 i Nicosia, Cypern) er en cypriotisk tidligere fodboldspiller (højre kant).
Charalambides spillede hele 96 kampe og scorede 12 mål for det cypriotiske landshold, som han debuterede for i januar 2003 i en venskabskamp mod Grækenland. Hans sidste landskamp var en VM-kvalifikationskamp mod Belgien i oktober 2017.

På klubplan tilbragte Charalambidis størstedelen af sin karriere hos APOEL i sin fødeby. Her var han tilknyttet i alt 16 sæsoner, fordelt på to ophold, og var med til at sikre klubben hele otte cypriotiske mesterskaber. Han havde også udlandsophold i både Grækenland og Tyskland.

Titler 
Cypriotisk mesterskab
 2002, 2004, 2009, 2011, 2013, 2014, 2015 og 2016 med APOEL

Cypriotisk pokal
 1999, 2008, 2014 og 2015 med APOEL
 2018 med AEK Larnaca

Referencer

Eksterne henvisninger 

Fodboldspillere fra Cypern
Fodboldspillere fra APOEL Nicosia FC
Fodboldspillere fra PAOK F.C.
Fodboldspillere fra Panathinaikos
Fodboldspillere fra AEK Larnaka
Fodboldspillere fra FC Carl Zeiss Jena
Personer fra Nicosia
Aki Riihilahti

Aki Pasinpoika Riihilahti (født 9. september 1976 i Helsinki, Finland) er en finsk tidligere fodboldspiller (defensiv midtbane), der spillede hele 69 kampe for Finlands landshold.

Riihilahti debuterede for det finske landshold 25. marts 1998 i en venskabskamp mod Malta, mens hans sidste landskamp var et opgør mod Spanien 17. oktober 2007. Han nåede at score 11 mål i sine 69 landskampe.

På klubplan startede Riihilahti sin karriere i hjemlandet hos HJK Helsinki, som han vandt det finske mesterskab med i 1997. Siden spillede han to år hos Vålerenga i Norge samt fem sæsoner hos Crystal Palace i England, hvoraf det ene år var i Premier League. Han sluttede sin karriere i HJK, hvor han vandt yderligere tre finske mesterskaber.

Titler 
Veikkausliiga
 1997, 2009, 2010 og 2011 med HJK Helsinki

Finsk pokal
 1996, 1998 og 2011 med HJK Helsinki

Finlands Liga Cup
 1996, 1997 og 1998 med HJK Helsinki

Referencer

Eksterne henvisninger 

Fodboldspillere fra Finland
Fodboldspillere fra Crystal Palace F.C.
Fodboldspillere fra FC Honka
Fodboldspillere fra HJK Helsinki
Fodboldspillere fra Vålerenga IF
Fodboldspillere fra 1. FC Kaiserslautern
Fodboldspillere fra Djurgårdens IF Fotboll
Personer fra Helsinki
Paulus Roiha

Paulus Roiha (født 3. august 1980 i Espoo, Finland) er en finsk tidligere fodboldspiller (angriber).

Roiha startede sin karriere i hjemlandet hos FC Honka, og spillede også for HJK Helsinki inden han i 2001 startede sin udlandskarriere hos FC Utrecht i Holland. Siden havde han også ophold i både Belgien, Ungarn og Sverige, inden han sluttede sin karriere i hjemlandet i 2011. Han vandt ét mesterskab i løbet af sin karriere, det finske med HJK Helsinki i 2009.

For det finske landshold spillede Roiha 20 kampe. Han debuterede for holdet 25. april 2001 i en venskabskamp mod Ungarn.

Titler 
Veikkausliiga
 2009 med HJK Helsinki

Finsk pokal
 2000 og 2008 med HJK Helsinki

Hollandsk pokal
 2003 og 2004 med FC Utrecht

Referencer

Eksterne henvisninger 

Fodboldspillere fra Finland
Fodboldspillere fra ADO Den Haag
Fodboldspillere fra FC Honka
Fodboldspillere fra HJK Helsinki
Fodboldspillere fra FC Zwolle
Fodboldspillere fra Cercle Brugge
Fodboldspillere fra Újpest FC
Fodboldspillere fra Åtvidabergs FF
Fodboldspillere fra FC Utrecht
Hannu Tihinen

Hannu Tihinen (født 1. juli 1976 i Keminmaa, Finland) er en finsk tidligere professionel fodboldspiller, der spillede som center-back. Han spillede 76 kampe for Finlands landshold. Tihinen har siden januar 2014 arbejdet som sportsdirektør i Finlands Fodboldforbund. I januar 2023 begyndte han som højtydende specialist hos FIFA.

Han har spillet for klubber i Finland, Norge, England, Belgien og Schweiz. Tihinen opnåede fem mesterskaber i tre lande i en karriere, der sluttede i 2010,  ét finsk, to belgiske og to schweiziske, en cuptitel i to lande og kaptajn for næsten alle hans klubhold.

Tihinen debuterede for det finske landshold 5. juni 1999 i en EM-kvalifikationskamp mod Spanien, mens hans sidste landskamp var en VM-kvalifikationskamp mod Wales 10. oktober 2009. Han nåede at score fem mål i sine 76 landskampe.

På klubplan startede Tihinen sin karriere i hjemlandet hos henholdsvis KePS og HJK Helsinki, inden han tilbragte ti år i udlandet hos henholdsvis Viking, West Ham United, Anderlecht og FC Zürich. 

Karriere efter spillet

Efter pensionering, kom Tihinen til FC Zürich som en stedfortrædende sportsdirektør.

Den 13. april 2012 bekendtgjorde han sit kandidatur til stillingen som ny formand for Finlands Fodboldforbund, da stillingen blev stående åben, efter at Sauli Niinistö var blevet valgt til Finlands præsident. I årene 2012-2014 var Tihinen formand for den Finske Fodboldspillerforening.

Efter sin karriere har Tihinen studeret international ledelse og ledelse på UEFA-akademiet og på Aalto-universitetet i Helsinki, og siden 2014 har han været teknisk direktør for Finlands Fodboldforbund og i januar 2023 begyndte han som højtydende specialist hos FIFA.

Titler 
Finsk mesterskab
 1997 med HJK Helsinki

Finsk pokal
 1998 med HJK Helsinki

Norsk pokal
 2001 med Viking

Belgisk mesterskab
 2004 og 2006 med RSC Anderlecht

Belgiens Super Cup
 2004 med RSC Anderlecht

Schweizisk mesterskab
 2007 og 2009 med FC Zürich

Referencer

Eksterne henvisninger 

Fodboldspillere fra Finland
Fodboldspillere fra Viking FK
Fodboldspillere fra RSC Anderlecht
Fodboldspillere fra HJK Helsinki
Fodboldspillere fra FC Zürich
Fodboldspillere fra West Ham United F.C.
Mikael Forssell

Mikael Kaj Forssell (født 15. marts 1981 i Steinfurt, Vesttyskland) er en finsk tidligere fodboldspiller (angriber).

Forssell havde en ti år lang karriere i engelsk fodbold, hvor han repræsenterede Chelsea, Crystal Palace, Birmingham City og Leeds United. Især tiden hos Birmingham var succesfuld, og i marts 2004 blev Forssell som den første finne nogensinde tildelt titlen som ’’månedens spiller’’ i Premier League. Han spillede også i Tyskland hos Hannover 96, VfL Bochum og Borussia Mönchengladbach, inden han stoppede sin karriere i hjemlandet i 2017.

For det finske landshold spillede Forssell hele 87 kampe og scorede 29 mål. Han debuterede for holdet 9. juni 1999 i en EM-kvalifikationskamp mod Moldova, og spillede sin sidste landskamp 7. juni 2013 i en VM-kvalifikationskamp på hjemmebane mod Hviderusland.

Titler 
Finsk mesterskab
 1997 og 2013 med HJK Helsinki

Finsk pokal
 1998 med HJK Helsinki

Finsk Liga Cup
 1998 med HJK Helsinki

Referencer

Eksterne henvisninger 

Fodboldspillere fra Finland
Fodboldspillere fra Birmingham City F.C.
Fodboldspillere fra Chelsea F.C.
Fodboldspillere fra HJK Helsinki
Fodboldspillere fra Leeds United F.C.
Fodboldspillere fra Crystal Palace F.C.
Fodboldspillere fra VfL Bochum
Fodboldspillere fra Borussia Mönchengladbach
Fodboldspillere fra Hannover 96
Joonas Kolkka

Joonas Einari Kolkka (født 28. september 1974 i Lahti, Finland) er en finsk tidligere fodboldspiller (kantspiller). Han spillede over en periode på 16 år næsten 100 kampe for Finlands landshold.

Kolkka tilbragte størstedelen af sin karriere i Holland, hvor han repræsenterede fem forskellige klubber, herunder storholdene Feyenoord og PSV Eindhoven. Han vandt det hollandske mesterskab med PSV to gange, i henholdsvis 2000 og 2001. Senere var han også tilknyttet engelske Crystal Palace, og nåede 23 Premier League-kampe for klubben.

For det finske landshold spillede Kolkka 98 kampe i perioden 1994-2010. Han scorede i sin debutkamp, en venskabskamp mod Estland som finnerne vandt 7-0.

Titler 
Finsk pokal
 1995 med MyPa

Æresdivisionen
 2000 og 2001 med PSV Eindhoven

Referencer

Eksterne henvisninger 

Fodboldspillere fra Finland
Fodboldspillere fra MyPa
Fodboldspillere fra PSV Eindhoven
Fodboldspillere fra Feyenoord Rotterdam
Fodboldspillere fra Willem II Tilburg
Fodboldspillere fra NAC Breda
Fodboldspillere fra ADO Den Haag
Fodboldspillere fra Borussia Mönchengladbach
Fodboldspillere fra Panathinaikos
Fodboldspillere fra Crystal Palace F.C.
Juhani Peltonen

Juhani Peltonen (født 9. november 1936 i Valkeakoski, Finland) er en finsk tidligere fodboldspiller (angriber), der over en 15-årig periode spillede 68 kampe for det finske landshold.

Peltonen spillede størstedelen af sin karriere hos Valkeakosken Haka i sin fødeby. Han vandt to finske mesterskaber med klubben, inden han i 1965 valgte at forsøge sig som udlandsprofessionel i den tyske storklub Hamburger SV. Her nåede han 38 kampe og seks mål over en to-årig periode, før han returnerede til Haka.

For det finske landshold spillede Peltonen 68 kampe. Han debuterede for holdet 19. maj 1955 i en venskabskamp mod Ungarn.
Peltonen blev hele fire gange, i 1960, 1962, 1964 og 1965, kåret til ’’Årets fodboldspiller’’ i Finland.

Titler 
Veikkausliiga
 1960 og 1962 med Valkeakosken Haka

Finsk pokal
 1955, 1959, 1960, 1963 og 1969 med Valkeakosken Haka

Referencer

Eksterne henvisninger 

Fodboldspillere fra Finland
Fodboldspillere fra Hamburger SV
Kari Ukkonen

Kari Ukkonen (født 19. februar 1961 i Kuopio, Finland) er en finsk tidligere fodboldspiller (forsvarer) og –træner.

Ukkonen spillede 59 kampe og scorede fire mål for Finlands landshold i perioden 1983-1996. På klubplan spillede han størstedelen af sin karriere i Belgien, hvor han blandt andet vandt det belgiske mesterskab med Anderlecht i 1991.

Efter sit karrierestop fungerede Ukkonen som træner for ligaklubben TPS.

Titler 
Belgisk mesterskab
 1991 med Anderlecht

Belgisk pokal
 1985 med Cercle Brugge
 1988 og 1989 med Anderlecht
 1992 med Antwerpen

Referencer

Eksterne henvisninger 

Fodboldspillere fra Finland
Fodboldspillere fra Cercle Brugge
Fodboldspillere fra Royal Antwerp FC
Fodboldspillere fra KSC Lokeren
Fodboldspillere fra RSC Anderlecht
Fodboldspillere fra LB Châteauroux
Fodboldtrænere fra Finland
Jari Europaeus

Jari Europaeus (født 29. december 1962 i Helsinki, Finland) er en finsk tidligere fodboldspiller (forsvarer), der i 1989 blev kåret til Årets Spiller i Finland.

Europaeus tilbragte sin karriere i henholdsvis hjemlandet og i Sverige, og var blandt andet tilknyttet HJK Helsinki i sin fødeby i sammenlagt otte sæsoner. Han vandt tre finske mesterskaber med klubben. Han spillede desuden 56 kampe for Finlands landshold.

Titler 
Veikkausliiga
 1981, 1990 og 1992 med HJK Helsinki

Finsk pokal
 1981, 1984 og 1993 med HJK Helsinki

Referencer

Eksterne henvisninger 

Fodboldspillere fra Finland
Fodboldspillere fra HJK Helsinki
Fodboldspillere fra Gefle IF
Fodboldspillere fra Östers IF
Personer fra Helsinki
Mika Lipponen

Mika Lipponen (født 9. maj 1964 i Kaarina, Finland) er en finsk tidligere fodboldspiller (angriber), der spillede 46 kampe og scorede 11 mål for Finlands landshold.

Lipponen spillede af to omgange for TPS i den hjemlige liga, og havde derudover ophold hos både RCD Mallorca i Spanien, FC Twente og BVO Emmen i Holland samt schweiziske FC Aarau.

Referencer

Eksterne henvisninger 

Fodboldspillere fra Finland
Fodboldspillere fra FC Emmen
Fodboldspillere fra FC Twente
Fodboldspillere fra RCD Mallorca
Fodboldspillere fra FC Aarau
Vratislav Lokvenc

Vratislav Lokvenc (født 27. september 1973 i Náchod, Tjekkoslovakiet) er en tjekkisk tidligere fodboldspiller (angriber). Han var kendt for sin stærke fysik og sit hovedspil.

Karriere 

Lokvenc spillede hele 74 kampe og scorede 14 mål for det tjekkiske landshold, som han debuterede for 6. september 1995 i en EM-kvalifikationskamp mod Norge. Han blev dog ikke udtaget til EM 1996, hvor tjekkerne overraskende nåede hele vejen til finalen. Han var til gengæld med ved både EM 2000 i Belgien og Holland samt ved EM 2004 i Portugal. Han var også med på holdet ved tjekkernes første VM-deltagelse nogensinde, VM 2006 i Tyskland. Gruppekampen mod Ghana ved denne turnering blev hans sidste landskamp.

På klubplan tilbragte Lokvenc en stor del af sin karriere i hjemlandet hos Sparta Prag, som han vandt hele fem tjekkiske mesterskaber med. Her vandt senere også mesterskaber i både Østrig (for Red Bull Salzburg og i Schweiz (for FC Basel. Af hans andre klubber kan nævnes FC Kaiserslautern, som han repræsenterede i fire sæsoner.

Titler 
Tjekkisk mesterskab
 1995, 1997, 1998, 1999 og 2000 med Sparta Prag

Tjekkisk pokal
 1996 med Sparta Prag

Østrigsk mesterskab
 2007 med Red Bull Salzburg

Schweizisk mesterskab
 2008 med FC Basel

Schweizisk pokal
 2008 med FC Basel

Referencer

Eksterne henvisninger 

Fodboldspillere fra Tjekkiet
Fodboldspillere fra FC Ingolstadt
Fodboldspillere fra 1. FC Kaiserslautern
Fodboldspillere fra Sparta Prag
Fodboldspillere fra VfL Bochum
Fodboldspillere fra Red Bull Salzburg
Fodboldspillere fra FC Basel
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006